**Әкімшілік істерді қарау жөніндегі соттардың жұмысы туралы есептердің нысандарын және оларды қалыптастыру жөніндегі Нұсқаулықты бекіту**

«Прокуратура туралы» 2017 жылғы 30 маусымдағы Қазақстан Республикасы Заңының [37-бабының](http://10.61.42.188/kaz/docs/Z1700000081" \l "z214) 6) тармақшасын басшылыққа ала отырып, **БҰЙЫРАМЫН:**

      1. Бекітілсін:

1) осы бұйрықтың 1-қосымшасына сәйкес «Бірінші сатыдағы соттардың әкімшілік істерді қарауы жөніндегі есеп» № 5-нысаны;

2) осы бұйрықтың 2-қосымшасына сәйкес «Апелляциялық сатыда әкімшілік істерді қарауы жөніндегі есеп» № 5А-нысаны;

      3) осы бұйрықтың 3-қосымшасына сәйкес «Кассациялық сатыда әкімшілік істерді қарауы жөніндегі есеп» № 5К-нысаны;

      4) осы бұйрықтың 4-қосымшасына сәйкес «Кассациялық тәртіпте сот актілерін қайта қарау жөніндегі есеп» № 8К-нысаны;

      5) осы бұйрықтың 5-қосымшасына сәйкес «Бірінші сатыдағы сот қараған әкімшілік іске (талап қою) электронды ақпараттық есепке алу құжаты 1» нысаны;

      6) осы бұйрықтың 6-қосымшасына сәйкес «Апелляциялық сатыдағы сот қараған әкімшілік іске электронды ақпараттық есепке алу құжаты 2» нысаны;

      7) осы бұйрықтың 7-қосымшасына сәйкес «Кассациялық сатыдағы сот қараған әкімшілік іске электронды ақпараттық есепке алу құжаты 3» нысаны;

8) осы бұйрықтың 8-қосымшасына сәйкес Қазақстан Республикасы сот органдарының ақпараттық жүйесіне электронды ақпараттық есепке алу құжаттарын енгізу және әкімшілік істерді қарау жөніндегі соттардың жұмысы туралы есептерді қалыптастыру жөніндегі Нұсқаулық.

2. Қазақстан Республикасы Бас прокуратурасының Құқықтық статистика және арнайы есепке алу жөніндегі комитеті (бұдан әрі – Комитет):

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) Қазақстан Республикасы Бас прокуратурасының ресми интернет-ресурсында орналастырылуын;

3) осы бұйрық көшірмесінің Қазақстан Республикасы  Жоғарғы Сотының жанындағы Соттардың қызметін  қамтамасыз ету департаментіне (Қазақстан Республикасы Жоғарғы Соты аппараты), Комитеттің аумақтық органдарына орындау үшін жолдануын қамтамасыз етсін.

3. Осы бұйрықтың орындалуын бақылау Қазақстан Республикасы Бас Прокурорының жетекшілік ететін орынбасарына жүктелсін.

4. Осы бұйрық ресми жариялауға жатады және 2021 жылдың 1 шілдесінен бастап қолданысқа енгізіледі.

**Қазақстан Республикасының**

**Бас Прокуроры Ғ. Нұрдәулетов**

«КЕЛІСІЛДІ»  
Қазақстан Республикасы

Жоғарғы Сотының жанындағы

Соттардың қызметін қамтамасыз ету

департаменті   
(Қазақстан Республикасы

Жоғарғы Сотының аппараты)